Publication: Magyar Közlöny
Issue: MK-2009-146 (Year: 2009, Number: 146)
Era: 2004-2010
Section: élvez [részletesen pl. 4/1993. (II. 12.) AB határozat, ABH 1993, 48, 62.; 1/1999. (II. 24.) AB határozat, ABH 1999, 25, 38].
Paragraph Index: 1040

e) pontja szerint a bíróságok feladatköreit érintõ jogszabályok alkotását kezdeményezheti és véleményezi a bíróságokat érintõ jogszabályok tervezetét. A képviselõk feladata a parlamenti bizottságok munkájában való részvétel. A bizottságok a parlament tör vénykezdeményezõ, véleményezõ, javaslattevõ, ellenõrzõ szervei. Az Alkotmánybíróság az 53/2003. (XI. 5.) AB határozatában a bizottságok szerepének éppen a jogállamiság és a hatalommegosztás szempontjából tulajdonított kiemelkedõ jelentõséget. (ABH 2003, 596, 566, 575.). Ettõl a szerepkörtõl nem idegen, hogy formalizált rendben kapcsolatot tartsanak más hatalmi ágakkal, vagy képviseljék a tör vényhozást más hatalmi centrumokban. Az OIT-ba delegált képviselõknek a bírósági igazgatásban betöltött szerepköre sem a képviselõnek, sem a bizottságnak, sem a parlamentnek nem biztosít olyan többlet jogosítványt, ami a két hatalmi ág között egyensúly-eltolódásra vezetne. Az a tény, hogy a bíróságok mûködési helyzetérõl a Parlament két fontos bizottsága – az ítélkezés függetlenségének sérelme nélkül – szerezhet közvetlen információkat, elõsegítheti a közhatalom mûködésének zavartalanságát. A parlamenti bizottságok delegáltjainak az OIT tagsága, a testületben betöltött szerepe kapcsán nem merül fel olyan

Source: https://magyarkozlony.hu/hivatalos-lapok/a45730e7c8927de48fd7cfa84e43c0ce78cb3ffe/dokumentumok/4fcf94acd35615d48d31bc7edd6e645defe8457e/letoltes